འབར་མའི་དགེ་སློང་གཉིས་ཀྱིས་དེ་འདྲ་བཤད་ཡོང་དུས་ད་གང་དྲགས་བསམ་པ་འདྲ་པོ་བྱུང༌།བསམ་བློ་ཞིག་བཏང་དུས་ཐུགས་ཁག་མི་འདུག་བསམ་བྱུང༌།ངས་ཁོ་རང་གཉིས་ལ་སྡེ་པ་མི་འདྲ་བའི་ཆ་ནས་བསླབ་པའི་བསླབ་གྲངས་མང་ཉུང་དེ་འདྲ་ཡོད་རེད་མ་གཏོགས།གཅིག་པ་རེད་ཅེས་ལབ་པ་ཡིན།ལོ་འདིའི་ནང་ལ་ཁྱེད་རང་ཚོར་དུས་ཚོད་ཡོད་པ་དང༌།དགོངས་པར་བབས་ན།གནས་བརྟན་སྡེ་པའི་ཡུལ་གྲུ་ཁག་ནས་དགེ་སློང་འདུལ་བ་འཛིན་པ་གདན་འདྲེན་ཞུས་ནས་བོད་པའི་འདུལ་བ་འཛིན་པ་སྟེ་གཞི་ཐམས་ཅད་ཡོད་པར་སྨྲ་བའི་སྡེ་པའི་འདུལ་བ་འཛིན་པ་རྣམས་དང་མཉམ་དུ་གོ་སྡུར་བྱས་ནས།གྲོས་ཆོད་འཇོག་པ་དེ་འདྲ་གང་ཡང་ཡོང་གི་མ་རེད་དེ་གོ་སྡུར་བྱས་ནས།ང་ཚོའི་ངོས་ནས་ཁྱེད་རང་ཚོའི་ལག་ལེན་གྱི་ཐོག་ནས་ཚུར་བསླབ་བྱ་དགོས་པ་དང་ལེགས་ཆ་ལེན་རྒྱུ་ཏན་ཏན་ཡོང་གི་རེད།ཁྱེད་རང་ཚོས་ང་ཚོ་ལ་བསླབ་བྱ་ལེན་རྒྱུ་ཏན་ཏན་ཡོང་མདོག་ཁ་པོ་རེད།གང་ལྟར་གཅིག་གིས་གཅིག་ལ་རྒྱུས་ཡོད་ཆགས་རྒྱུ་དེ་གལ་ཆེན་པོ་རེད་འདུགདེ་འདྲ་བྱས་ན་ཞུས་དུས་འགྲིག་གི་འདུག་ཅེས་མོས་མཐུན་གནང་སོང༌།ཞེ་དྲག་ཡག་པོ་འདུག་གསུངས་བྱུང༌།དུས་ཚོད་རྗེས་མ་གཏན་འཁེལ་གྱི་རེད།